Z A P I S N I K

sa 18. sjednice Upravnog vijeća Pučkog otvorenog učilišta Samobor održane 27.6.2023. s početkom u 16:15 sati u prostoru POU Samobor.

Nazočni članovi: Tihana Matijaščić, Alen Polo, Nikolina Šimunović

Ostali nazočni: ravnateljica POU Samobor, zapisničarka, sindikalna povjerenica.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su jednoglasno prihvatili predloženi

DNEVNI RED

1. Verifikacija zapisnika s prošle sjednice
2. Statut POU Samobor
3. Pravilnik o radu POU Samobor
4. I. izmjene i dopune Financijskog plana POU Samobor, s pripadajućom dokumentacijom
5. Potreba zapošljavanja zamjenskog radnika zbog porodiljnog – na određeno vrijeme
6. Potreba zapošljavanja nastavnika – na neodređeno vrijeme
7. Potreba zapošljavanja Voditelja centra za mlade – na neodređeno vrijeme
8. Razno

Ad 1.

Članovi Upravnog vijeća, uz nadopunu točke 5. Razno u tekstu nakon rečenice „Sindikat nije inzistirao da se ovim Pravilnikom o radu traži i povećanje koeficijenata za obračun plaća.“ Slijedi rečenica „Sindikat je izrazio neslaganje s visinom koeficijenata i traže da se u sljedećim izmjenama pravilnika to ima na umu.“, jednoglasno prihvaćaju zapisnik s 17. sjednice Upravnog vijeća u tekstu datom za sjednicu.

Ad 2.

Ravnateljica obavještava članove UV-a da je Gradsko vijeće Grada Samobora na 22. sjednici održanoj 14.6.2023. godine donijelo zaključak o davanju prethodne suglasnost na prijedlog Statuta POU Samobor.

Članovi Upravnog vijeća, temeljem suglasnosti Gradskog vijeća, jednoglasno donose Statut POU Samobor u tekstu datom za sjednicu.

Ad 3.

Ravnateljica iznosi kako smo tek 26.6. dobili iz UO za društvene djelatnosti tekst Pravilnika o radu. Do danas smo pribavili i mišljenje Sindikalne podružnice POU Samobor kojim članovi podružnice iskazuju slaganje s tekstom POR-a ali i nadalje ističu kako je neophodno povećati koeficijente radnih mjesta.

Članovi Upravnog vijeća jednoglasno donose Pravilnik o radu POU Samobor u tekstu datom za sjednicu.

Ravnateljica iznosi kako nam slijedi izrada sistematizacije radnih mjesta uz povećanje koeficijenata.

Predsjednica UV-a iznosi kako će uskoro imati sastanak s gradonačelnicom na tu temu.

Ad 4.

Ravnateljica obavještava članove UV-a da je Gradsko vijeće Grada Samobora na 22. sjednici održanoj 14.6.2023. godine prihvatilo Prijedlog I. izmjena Financijskog plana za 2023. godinu.

Članovi Upravnog vijeća jednoglasno donose

Zaključak

Donose se I. izmjene Financijskog plana POU Samobor za 2023. godinu s projekcijama za 2024. i 2025. godinu s pripadajućim Obrazloženjem, usklađene s II. izmjenama Proračuna Grada Samobora za razdoblje 2023.-2025. godine u tekstu datom za sjednicu.

Ad 5.

Ravnateljica iznosi potrebu zapošljavanja na određeno vrijeme radnice koja odlazi na rodiljni dopust. Prema članku 16. Pravilnika o radu, dužni smo pribaviti suglasnost osnivača za zapošljavanje. Radi se o radnom mjestu čije poslove kratkotrajno mogu obavljati drugi radnici ali samo vrlo kratko vrijeme. Zato trebamo hitno suglasnost da Upravno vijeće može odobriti raspisivanje natječaja mailom.

Predsjednica iznosi da će razgovarati s Gradom.

Ad 6.

Ravnateljica iznosi potrebu zapošljavanja nastavnika. O toj temi smo već razgovarali a i Grad je upoznat s time. Obzirom na velike kazne a i mogućnost da, radi nezapošljavanja nastavnika, dobijemo zabranu izvođenja obrazovnih programa, neophodna nam je suglasnost osnivača za zapošljavanje.

Članovi UV-a primili su na znanje danu informaciju.

Ad 7.

Ravnateljica iznosi da ponavljamo zahtjev za zapošljavanje voditelja centra za mlade jer želimo širiti mogućnost koje pružamo mladima.

Članovi UV-a primili su na znanje danu informaciju.

Ad 8.

Ravnateljica obavještava članove UV-a da je novi automobil preuzet, još trebamo ugraditi tahograf, krovne nosače, staviti naljepnicu i sl.

Počela je obnova fasade na zgradi (Trg Matice hrvatske 3) o kojoj nismo bili obaviješteni, samo su se pojavili radnici jučer prijepodne. Radit će potporne stupove koji su već, prema riječima statičara i grada, odavno trebali biti izgrađeni.

Članovi UV-a primili su na znanje danu informaciju.

Više nije bilo pitanja te predsjednica zaključuje sjednicu u 16:45 sati.